CELEX: 62005TJ0138
Language: et
Date: 2007-10-23 00:00:00
Title: Esimese Astme Kohtu otsus (ainukohtunik), 23. oktoober 2007.#Euroopa Ühenduste Komisjon versus Impetus Symvouloi Michanikoi - Kainotomia kai Technologia EPE.#Vahekohtuklausel - Uurimis- ja arendustegevuse raamprogrammid - Ühishuviga telemaatikarakenduste valdkonna projekte puudutavad lepingud - Põhjenduste puudumine ja ühe osa deklareeritud kulude kokkusobimatus lepingu erisätetega - Makstud summade tagasimaksmine.#Kohtuasi T-138/05.

Esimese Astme Kohtu (kohtunik ainuisikuliselt) 23. oktoobri 2007. aasta otsus – komisjon vs. Impetus
      (kohtuasi T-138/05)
      Vahekohtuklausel – Uurimis‑ ja arendustegevuse raamprogrammid – Ühishuviga telemaatikarakenduste valdkonna projekte puudutavad lepingud – Põhjenduste puudumine ja ühe osa deklareeritud kulude kokkusobimatus lepingu erisätetega – Makstud summade tagasimaksmine
      Menetlus – Pöördumine Esimese Astme Kohtusse vahekohtuklausli alusel (EÜ artikkel 238; Euroopa Parlamendi ja nõukogu otsus nr 1110/94;
         nõukogu otsus 90/221) (vt punktid 69–78, 94–104, 125–133)
      
      Ese 
      
         
               EÜ artikli 238 mõttes vahekohtuklauslil põhinev hagi, millega taotletakse Impetus Symvouloi Michanikoi – Kainotomia kai Technologia
                  EPE‑lt ühe osa ettemakstud summade tagastamist, mille ühendus tegi lepingu Invite (Inland Navigation Telematics), viitenumbriga
                  COP 493, ja lepingu Ausias (Att in Urban Sites with Integration and Standardisation), viitenumbriga TR 1006, alusel, mis sõlmiti
                  Euroopa Parlamendi ja nõukogu 26. aprilli 1994. aasta otsuse nr 1110/94/EÜ (ühenduse teadusuuringute, tehnoloogiaarenduse
                  ja tutvustamistegevuse neljanda raamprogrammi (1994–1998) kohta (EÜT L 126, lk 1)) raames, ning lepingu Artis (Advanced Road
                  Transport Informatics in Spain), viitenumbriga V 2043, alusel, mis sõlmiti nõukogu 23. aprilli 1990. aasta otsuse 90/221/Euratom
                  (EMÜ ühenduse teadusuuringute ja tehnoloogiaarengute raamprogrammi (1990–1994) kohta (EÜT L 117, lk 28)) raames.
               
            Resolutiivosa
      1.         Jätta rahuldamata komisjoni nõue, mis puudutab 136 037,30 euro suuruse summa tagasimaksmist lepingu Invite (Inland Naviggation
         Telematics), viitenumbriga COP 493, alusel.
      
      2.         Mõista Impetus Symvouloi Michanikoi – Kainotomia kai Technologia EPE‑lt lepingu Ausias (Att in Urban Sites with Integration
         and Standardisation), viitenumbriga TR 1006, alusel komisjoni kasuks välja 14 678,41 euro suurune põhisumma, millele lisanduvad
         Hispaanias kohaldatava seadusliku aastamääraga viivisintressid alates 15. novembrist 2002 kuni võla täieliku tasumiseni.
      
      3.         Mõista Impetus Symvouloi Michanikoi – Kainotomia kai Technologialt lepingu Artis (Advanced Road Transport Informatics in Spain),
         viitenumbriga V 2043, alusel komisjoni kasuks välja 9230,77 euro suurune põhisumma, millele lisanduvad Hispaanias kohaldatava
         seadusliku aastamääraga viivisintressid alates 29. jaanuarist 2003 kuni võla täieliku tasumiseni.
      
      4.         Pooled kannavad oma kohtukulud ise.